L-awtoritajiet tal-ħabs qed jagħmlu kaċċa għal min qed iwassal stejjer lill-ġurnalisti u dan wara li xxandar rapport fin- Newsbook dwar festini, xalar u ħruq illegali ta' nar fil-ħabs Jien rajt ritratti ta' gwardjani tal-ħabs jixorbu xorb alkoħoliku f'festini organizzati fil-ħabs mid-direttur tal-ħabs Alexander Dalli. Ir-ritratti tqasqsu biex ma jintgħarfux il-gwardjani tal-ħabs li mxew fuq l-ordnijiet tat-tmexxija tal-ħabs. F'dan ir-ritratt imqasqas jidher id-direttur tal-ħabs Alexander Dalli isajjar l-ikel hu u jagħmel użu minn xabla ċerimonjali. Dan ir-ritratt ittella' fil- Facebook minn gwardjan tal-ħabs. F'ritratt ieħor jidher l-alkoħol li nxtorob fil-festini u dan minkejja l-fatt li x-xorb tal-alkoħol m'huwiex permess fil-ħabs. Skont ordnijiet li nħarġu llum mid-deputat ta' Alexander Dalli, Randolph Spiteri (ara r-ritratt) igħidu li l-" internet keys" huma projbiti fil-ħabs u li ser jittieħdu passi kontra kull min ikun fil-pussess tagħhom. Din l-ordni ħarġet wara li nkixfet din l-istorja u minħabba l-biża' li jittieħdu aktar ritratti li jkunu xhieda tan-nuqqas ta' dixxiplina li hemm fil-ħabs. Dawn il-festini fil-ħabs kienu intiżi biex iqawwu l-moral tal-gwardjani li kienu ntalbu jagħmlu xifijiet ta' ġimgħa fl-4 ġimgħat ta' għeluq minħabba l-imxijja. Lil dawk il-gwardjani li għamlu aktar minn dak li kien mistenni minnhom, Alex Dalli tahom stemma tal-familja tiegħu. Previous: Wasal iż-żmien li nerġgħu nqumu Next: Wiċċ sfiq window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Tikxfu xejn dwar il-festini fil-ħabs